Meciurile Parma – Cremonese și Palermo – Ascoli vor fi, de la ora 16:00, în format LIVE VIDEO în AntenaPLAY. Toate disputele din penultima etapă din Serie B se dispută la aceeași oră. Dennis Man și Valentin Mihăilă sărbătoresc promovarea în fața fanilor.
Parma este sigură de promovarea în Serie A, după ce a remizat cu Bari la mijlocul săptămânii. Galben-albaștrii sunt gata să obțină o nouă victorie și să își asigure primul loc în liga secundă din Italia. La un pas de Serie A este și Como.
Parma – Cremonese și Palermo – Ascoli, LIVE VIDEO în AntenaPLAY
Românii Man și Mihăilă sunt anunțați titulari în meciul care se va disputa cu tribunele pline. Fanii care nu au prins bilet vor vedea partida de pe un ecran gigant din centrul orașului, acolo unde va continua petrecerea. Iată cum arată echipele probabile:
Parma: Chichizola – Delprato, Balogh, Circati, Zagaritis – Hernani, Bernabe, Cyprien – Man, Colak, Mihăilă
Cremonese: Jungdal – Sernicola, Bianchetti, Antov – Zanimacchia, Collocolo, Castagnetti, Quagliata – Vazquez – Jonsen, Tsadjout
Lupta pentru promovare o continuă și echipa lui Ionuț Nedelcearu. Pe locul 6 în Serie B, Palermo este în fața unui duel extrem de încins. Se va duel acasă cu Ascoli, grupare care trage cu dinții pentru a nu retrograda.
Cele mai tari meciuri din Serie B se văd în format LIVE VIDEO în AntenaPLAY.
Dennis Man, mesaj superb despre relația cu Valentin Mihăilă
După promovarea în Serie A, Dennis Man a dezvăluit că Valentin Mihăilă este ca și fratele său mai mic și că are o relație excelentă cu coechipierul său de la Parma.
Totodată, acesta a vorbit și despre colegii de la națională. Este nerăbdător să fie joace la EURO 2024.
„Cred că în acest moment pot să fac, în Serie A, mai mult decât am făcut atunci când am venit la Parma.
(Ce relație frumoasă ai cu Valentin Mihăilă?) Este fratele meu mai mic de la Parma. Suntem ca niște frați (n.r. și la națională). Vorbim în fiecare zi, suntem mereu împreună!
Așteptam acest moment de multă vreme și suntem fericiți că ne-am atins obiectivul de a promova în prima ligă. Sezonul meu putea fi unul mai bun, dar important este că Parma a promovat în Serie A. Sunt fericit că am ajutat echipa. Jucăm deja de doi ani și jumătate împreună și s-a văzut că ne cunoaștem foarte bine. Am muncit în fiecare zi, iar rezultatele s-au văzut”, a spus Dennis Man, la 12 TV Parma.